CELEX: 62015CN0265
Language: mt
Date: 2015-06-02 00:00:00
Title: Kawża C-265/15 P: Appell ippreżentat fit-2 ta’ Ġunju 2015 minn Vestel Iberia, SL mis-sentenza mogħtija mill-Qorti Ġenerali (Is-Sitt Awla) fit-12 ta’ Marzu 2015 fil-Kawża T-249/12, Vestel Iberia vs Il-Kummissjoni

7.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/24
            
         Appell ippreżentat fit-2 ta’ Ġunju 2015 minn Vestel Iberia, SL mis-sentenza mogħtija mill-Qorti Ġenerali (Is-Sitt Awla) fit-12 ta’ Marzu 2015 fil-Kawża T-249/12, Vestel Iberia vs Il-Kummissjoni
   (Kawża C-265/15 P)
   (2015/C 294/30)
   Lingwa tal-kawża: l-Ingliż
   
      Partijiet
   
   
      Appellanti: Vestel Iberia, SL (rappreżentanti: P. De Baere u P. Muñiz, avukati)
   
      Partijiet oħra fil-proċedura: Il-Kummissjoni Ewropea, Ir-Renju ta’ Spanja
   
      Talbiet tal-appellanti
   
   
               —
            
            
               tannulla, fl-intier tagħha, is-sentenza mogħtija mill-Qorti Ġenerali fil-Kawża T 249/12;
            
         
               —
            
            
               tiddikjara r-rikors inammissibbli;
            
         
               —
            
            
               tirrinvija l-kawża quddiem l-Qorti Ġenerali sabiex tiddeċiedi fuq il-motivi dwar il-mertu tar-rikors;
            
         
               —
            
            
               tikkundanna lill-konvenuta għall-ispejjeż sostnuti fil-kuntest ta’ din il-proċedura u dik quddiem il-Qorti Ġenerali.
            
         
      Aggravji u argumenti prinċipali
   
   Dan l-appell qed jiġi ppreżentat minn Vestel Iberia, SL mis-sentenza mogħtija fit-12 ta’ Marzu 2015 fil-Kawża T-249/12, Vestel Iberia SL vs Il-Kummissjoni, li fiha l-Qorti Ġenerali ċaħdet bħala inammissibbli r-rikors għal annullament kontra d-deċiżjoni tal-Kummissjoni Ewropea COM (2010) 22 finali, minħabba li r-rikorrenti ma hijiex direttament ikkonċernata mid-deċiżjoni tal-Kummissjoni.
   Ir-rikorrenti ssostni li l-Qorti Ġenerali wettqet żball ta’ liġi peress li l-awtoritajiet Spanjoli ma jgawdi mill-ebda marġini ta’ diskrezzjoni fir-rigward tar-riżultat meta jimplementaw id-deċiżjoni tal-Kummissjoni u li, għaldaqstant, id-deċiżjoni tal-Kummissjoni tikkonċerna direttament.
   B’mod partikolari, ir-rikorrenti tinvoka l-aggravji li ġejjin insostenn tal-appell tagħha:
   
               —
            
            
               il-Qorti Ġenerali wettqet żball ta’ liġi meta ddeċidiet li l-awtoritajiet nazzjonali għandhom marġini ta’ diskrezzjoni fl-implementazzjoni tad-deċiżjoni kkontestata f’dak li jirrigwarda lir-rikorrenti;
            
         
               —
            
            
               anki jekk l-awtoritajiet nazzjonali għandhom marġini ta’ diskrezzjoni (li ma nikkunsidrawx li huwa l-każ), il-Qorti Ġenerali wettqet żball ta’ liġi peress li s-sempliċi eżistenza ta’ setgħa diskrezzjonali ma hijiex biżżejjed sabiex teskludi interess dirett;
            
         
               —
            
            
               il-Qorti Ġenerali wettqet żball fil-klassifikazzjoni legali tal-provi, jew żnaturat l-provi.